ՀԻՄՆԱՎՈՐՈՒՄ

**«**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԱՅՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՏՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻՆ ԱՄՐԱՑՆԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Ընթացիկ** **իրավիճակը** **և** **իրավական** **ակտի** **ընդունման** **անհրաժեշտությունը**

2019 թվականի հուլիսի 10-ին «Տնտեսական հետազոտությունների և զարգացման աջակցության կենտրոն» ՀԿ-ի կողմից «Աշխատանքային իրավունքների պաշտպանության բարձրացում՝ գործառնական ընթացակարգերի արդյունավետության բարելավման միջոցով» ծրագրի շրջանակներում Հայաստանի Հանրապետության առողջապահական և աշխատանքի տեսչական մարմնին անհատույց և անվերադարձ հանձնվել են թվով 30 պլանշետներ և 1 սերվերային տեխնիկա՝ օրենքով իրեն վերապահված վերահսկողությունը պատշաճ և ամբողջական իրականացնելու նպատակով:

2019 թվականի սեպտեմբերի 23-ին Հայաստանի Հանրապետության առողջապահության նախարարության «Մարդասիրական օգնության հանրապետական կենտրոն» պետական ոչ առևտրային կազմակերպության կողմից Հայաստանի Հանրապետության առողջապահական և աշխատանքի տեսչական մարմնին անհատույց և անվերադարձ հանձնվել են սառնարան, բժշկական պահարան, մանիպուլացիոն սեղան և օդի մանրէազերծիչ:

2020 թվականի ապրիլի 2-ին Միավորված ազգերի զարգացման ծրագրի կողմից «Կովիդ19 արագ արձագանքման մարմին» ծրագրի շրջանակներում Հայաստանի Հանրապետության առողջապահական և աշխատանքի տեսչական մարմնին անհատույց և անվերադարձ հանձնվել են ջերմային պատկեր ապահովող սարք, իսկ օգոստոսի 14-ին՝ թվով 14 համակարգիչ, 7 տպիչ սարք, Wifi 1 սարք:

**Համաձայն «Կառավարչական իրավահարաբերությունների կարգավորման մասին»** ՀՀ **օրենքի 5-րդ հոդվածի 1-ին մասի՝ «**Պետական մարմինը, օրենսդրությամբ նախատեսված դեպքերում նաև ենթակա պետական մարմինը Հայաստանի Հանրապետության օրենսդրությամբ սահմանված կարգով Հայաստանի Հանրապետության անունից իր գործողություններով կարող են ձեռք բերել ու իրականացնել գույքային և անձնական ոչ գույքային իրավունքներ ու պարտականություններ», նույն հոդվածի 5-6-րդ մասերի համաձայն՝ «5. Պետական մարմնի, օրենսդրությամբ նախատեսված դեպքերում նաև ենթակա պետական մարմնի գույքը ձևավորվում է օրենսդրությամբ սահմանված կարգով` նրա տիրապետմանն ու օգտագործմանը հանձնված (ամրացված) գույքից: 6. Պետական մարմնի գույքը հանձնվում է իրավական ակտին համապատասխան, որը Կառավարության սահմանած կարգով հաշվառվում է նրա հաշվեկշռում»։

ՀՀ առողջապահական և աշխատանքի տեսչական մարմնի կանոնադրության 31-րդ կետի համաձայն՝ Տեսչական մարմնի գույքը ձևավորվում է Հայաստանի Հանրապետության օրենսդրությամբ սահմանված կարգով՝ տեսչական մարմնի տիրապետմանն ու օգտագործմանը հանձնված (ամրացված) գույքից։

Ելնելով վերոգրյալից՝ անհրաժեշտություն է առաջացել Կառավարության որոշմամբ որպես նվիրատվություն ընդունել վերոնշյալ կազմակերպությունների կողմից Հայաստանի Հանրապետությանը անհատույց և անվերադարձ հանձնված գույքը և ամրացնել այն Հայաստանի Հանրապետության առողջապահական և աշխատանքի տեսչական մարմնին։

**2. Առաջարկվող** **կարգավորման** **բնույթը**

Նախագծի ընդունման հիմնական նպատակն է Տեսչական մարմնին ամրացնել պլանշետներ, սերվերային, համակարգչային և բժշկական տեխնիկա, որոնց միջոցով տեսչական մարմինը հնարավորություն կունենա իրականացնել պատշաճ վերահսկողություն: Պլանշետների օգտագործմամբ հնարավորություն կընձեռվի վերահսկղության շրջանակներում խախտումները արձանագրել էլեկտրոնային եղանակով՝ գործող միասնական սերվերային համակարգի կիրառմամբ նվազեցնելով փաստաթղթերի օգտագործման ծավալը, այդ թվում՝ արձանագրելով կատարված բոլոր գործողությունները և փաստաթղթային շարժը մեկ համակարգում։

**3. Նախագծի մշակման գործընթացում ներգրավված** **ինստիտուտները և անձինք**

Նախագիծը մշակվել է Վարչապետի աշխատակազմի տեսչական մարմինների աշխատանքների համակարգման գրասենյակի և ՀՀ առողջապահական և աշխատանքի տեսչական մարմնի կողմից:

**4. Ակնկալվող արդյունքը**

Նախագծի ընդունմամբ ակնկալվում է Տեսչական մարմնին ապահովել նյութատեխնիկական հագեցվածությամբ, որով կապահովվի տեսչական մարմնի գործունեության արդյունավետությունը, թափանցիկությունը և հաշվետվողականությունը.

ՏԵՂԵԿԱՆՔ

**«**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԱՅՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՏՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻՆ ԱՄՐԱՑՆԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ** ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

**«**Որպես նվիրատվություն գույք ընդունելու և այն Հայաստանի Հանրապետության ատռողջապահական և աշխատանքի տեսչական մարմնին ամրացնելու մասին**» ՀՀ կառավարության որոշման** նախագծի ընդունումից հետո այլ իրավական ակտերի ընդունման անհրաժեշտություն չի առաջանա:

ՏԵՂԵԿԱՆՔ

**«**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԱՅՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՏՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻՆ ԱՄՐԱՑՆԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ** ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

**«**Որպես նվիրատվություն գույք ընդունելու և այն Հայաստանի Հանրապետության ատռողջապահական և աշխատանքի տեսչական մարմնին ամրացնելու մասին**» ՀՀ կառավարության որոշման** նախագծի ընդունման կապակցությամբ պետական բյուջեում ծախսերի և եկամուտների էական ավելացում կամ նվազեցում չի առաջանա: